open-index/open-wikipedia-markdown huggingface dataset:
Okajamas prefektūra

**Okajamas prefektūra** () ir viena no Japānas prefektūrām, kas atrodas Čjūgoku reģionā un Honsju salas. Tā robežojas ar Hjogo prefektūru austrumos, ar Totori prefektūru ziemeļos un ar Hirosimas prefektūru rietumos. Prefektūras administratīvais centrs un lielākā pilsēta ir Okajama.

Prefektūras kopejā platība ir 7 112,32 km² un tā sīkāk sastāv no 10 rajoniem, 27 pašvaldībām un 15 pilsētām. Pēc 2018. gada datiem prefektūrā dzīvo 1 906 464 iedzīvotāji. Tā ir piecpadsmitā lielākā prefektūra pēc platības un divdesmit pirmā lielākā pēc iedzīvotāju skaita.
Fukuokas prefektūra

**Fukuokas prefektūra** () ir viena no Japānas prefektūrām, kas atrodas Kjusju reģionā, Kjusju salas ziemeļos. Tā robežojas ar Oitas prefektūru austrumos, Kumamoto prefektūru dienvidos, Sagas prefektūru rietumos, Japāns iekšējo jūru ziemeļaustrumos, Japāņu jūru ziemeļrietumos un Kluso okeānu dienvidrietumos. Fukuokas prefektūras administratīvais centrs un lielākā pilsēta ir Fukuoka. 

Prefektūras kopējā platība ir 4 971,01 km² un tā sīkāk sastāv no 12 rajoniem, 60 pašvaldībām un 28 pilsētām. Pēc 2018. gada datiem prefektūrā dzīvo 5 111 494 iedzīvotāji. Tā ir divdesmit devītā lielākā prefektūra pēc platības un devītā lielākā pēc iedzīvotāju skaita.

## Ārējās saites
Sagas prefektūra

**Sagas prefektūra** ir viena no Japānas prefektūrām. Tā robežojas ar Fukuokas prefektūru ziemeļaustrumos, Nagasaki prefektūru dienvidrietumos, Kluso okeānu dienvidaustrumos un Japāņu jūru ziemeļrietumos.

Sagas prefektūras ainava|200px|thumb|left

## Ārējās saites
Nagasaki prefektūra

**Nagasaki prefektūra** ir viena no Japānas prefektūrām. Tā robežojas ar Sagas prefektūru ziemeļaustrumos, Japāņu jūru ziemeļos, kā arī Kluso okeānu rietumos, dienvidos un austrumos.

Nagasaki prefektūras ainava|200px|thumb|left
Kumamoto prefektūra

**Kumamoto prefektūra** ir viena no Japānas prefektūrām. Tā robežojas ar Fukuokas prefektūru ziemeļos, Oitas prefektūru ziemeļaustrumos, Mijadzaki prefektūru austrumos, Kagosimas prefektūru dienvidos un Kluso okeānu rietumos.

Kumamoto prefektūras ainava|200px|thumb|left

## Ārējās saites
Oitas prefektūra

**Oitas prefektūra** ir viena no Japānas prefektūrām. Tā robežojas ar Fukuokas prefektūru rietumos, Kumamoto un Mijadzaki prefektūrām dienvidos, kā arī ar Japānas iekšējo jūru ziemeļos un austrumos.

Oitas prefektūras ainava|200px|thumb|left

## Ārējās saites
Okinavas prefektūra

**Okinavas prefektūra** ir viena no Japānas prefektūrām. Tā atrodas Okinavas arhipelāgā un tādēļ robežojas tikai ar Kluso okeānu.

## Vēsture
1945. gada 1. aprīlī ASV Armija un ASV jūras kājnieku korpuss uzsāka iebrukumu Okinavā ar 185 000 karavīru lielu desanta armiju. Šeit amerikāņi saskārās ar fanātisku japāņu aizsargu pretestību. Sekojošo kauju laikā tika nogalināta trešā daļa Okinavas civiliedzīvotāju. Visu tautību karadarbībā mirušie tiek pieminēti Miera stūrakmens memoriālā.

Pēc Otrā pasaules kara beigām ASV izveidoja Savienoto Valstu Rjūkjū salu administrācijas militāro valdību, kas pārvaldīja Okinavu 27 gadus. Šī "uzticības noteikuma" laikā Amerikas Savienotās Valstis Rjūkjū salās
izveidoja daudzas militārās bāzes. Rjūkjū salu neatkarības kustība bija Okinavas iedzīvotāju kustība, kas protestēja un cīnījās pret ASV okupācijas varu.
Okinavas prefektūras ainava|200px|thumb|left

## Valoda un kultūra
### Karatē
Karatē cīņas mākslas pirmsākumi rodami Okinavā. Laika gaitā šis cīņas veids attīstījās vairākos stilos un apakšstilos. Okinavā par trim galvenajiem stiliem tiek uzskatīti Šorin-rju, Goju-rju un Uči-rju. Dažādi starptautiski stili un apakšstili ietver Macubajaši-rju, Vado-rju, Išin-rju, Šorinkan, Šotokan, Šito-rju, Šorinjirju Kenkokan, Šorinjirju Košinkai un Šorinji-rju.

### Arhitektūra
Neskatoties uz plašajiem postījumiem Otrā pasaules kara laikā, ir daudzas unikālas pils vai cietokšņa tipa drupas, kas pazīstamas kā gusuku; nozīmīgākās no tām iekļautas UNESCO Pasaules mantojuma sarakstā (	Gusuku vietas un ar to saistītie objekti no Rjukju Karalistes). Turklāt valsts valdība aizsargāšanai ir noteikusi divdesmit trīs Rjukju arhitektūras kompleksus un četrdesmit vēsturiskas vietas. Šuri pils Nahā ir iekļauta UNESCO Pasaules mantojuma sarakstā.

## Atsauces

## Ārējās saites
Debian

**Debian** ir projekts, kas bāzēts ap brīvas, pilnas operētājsistēmas izstrādi, sadarbojoties brīvprātīgajiem no visas pasaules. Projekta galvenais fokuss, Debian GNU/Linux, ir populārs Linux distributīvs.

Debian iezīmes ir pieturēšanās pie Unix un brīvās programmatūras principiem, un izvēles plašums — pašreizējā Debian laidienā ietilpst vairāk kā 23 tūkstoši programmatūras pakotņu 12 sistēmu arhitektūrām. Uz Debian GNU/Linux bāzēti daudzi citi distributīvi, tai skaitā Knoppix, Linspire, Mepis, Xandros un Ubuntu distributīvu saime.

Debian GNU/Linux ir labi pazīstams ar savu pakotņu pārvaldības sistēmu APT, ar augstiem pakotņu un laidienu kvalitātes standartiem. Šīs kvalitātes prasības nodrošina vienkāršu sistēmas atjaunošanu uz jaunāku distributīva laidienu un automātisku pakotņu uzstādīšanu un novākšanu.

## Projekta vēsture
Debian projektu 1993. gadā uzsāka Jans Mērdoks, iespaidojoties no agrīnā Linux distributīva Softlanding Linux System (SLS). Savus mērķus un uzskatus distributīva izveidē Mērdoks apkopoja zem nosaukuma *Debian Manifesto*. Nosaukums Debian radās apvienojot Mērdoka un viņa tā laika draudzenes Debras vārdus. 1995. gadā tika izlaistas pirmās Debian pakotnes ne-i386 arhitektūrai, un 1996. gadā tika izlaista versija 1.1.

## Versiju vēsture

}
| align="center" | 6.1
|-
|-
! style="background:Khaki;" | 11
| align="center" | *Bullseye*
| align="center" | 
| align="center" | 5.10
|-
|-
! style="background:Khaki;" | 10
| align="center" | *Buster*
| align="center" | 
| align="center" | 4.19
|-
|-
! style="background:Salmon;" | 9
| align="center" | *Stretch*
| align="center" | 
| align="center" | 4.9
|-
|-
! style="background:Salmon;" | 8
| align="center" | *Jessie*
| align="center" | 
| align="center" | 3.16
|-
|-
! style="background:Salmon;" | 7
| align="center" | *Wheezy*
| align="center" | 
| align="center" | 3.2
|-
|-
! style="background:Salmon;" | 6.0
| align="center" | *Squeeze*
| align="center" | 
| align="center" | 2.6.32
|-
! style="background:Salmon;" | 5.0
| align="center" | *Lenny*
| align="center" | 
| align="center" | 2.6.26
|-
|-
! style="background:Salmon;" | 4.0
| align="center" | *Etch*
| align="center" | 
| align="center" | 2.6.18
|-
! style="background:Salmon;" | 3.1
| align="center" | *Sarge*
| align="center" | 
| align="center" | 2.4.27
|-
! style="background:Salmon;" | 3.0
| align="center" | *Woody*
| align="center" | 
| align="center" | 2.2.20
|-
! style="background:Salmon;" | 2.2
| align="center" | *Potato*
| align="center" | 
| align="center" | 2.2.16
|-
! style="background:Salmon;" | 2.1
| align="center" | *Slink*
| align="center" | 
| align="center" | 2.0.36
|-
! style="background:Salmon;" | 2.0
| align="center" | *Hamm*
| align="center" | 
| align="center" | 2.0.34
|-
!  style="background:Salmon;" | 1.3
| align="center" | *Bo*
| align="center" | 
| align="center" | 2.0.29
|-
! style="background:Salmon;" | 1.2
| align="center" | *Rex*
| align="center" | 
| align="center" | 2.0.27
|-
! style="background:Salmon;" | 1.1
| align="center" | *Buzz*
| align="center" | 
| align="center" | 2.0.0
|}

## Ārējās saites
* Debian projekta mājaslapa
* Debian at DistroWatch

## Atsauces
Marks Šatlvorts

**Marks Ričards Šatlvorts** () (dzimis ) ir Dienvidāfrikas privātuzņēmējs, kas kļuva plašāk pazīstams kā otrais "kosmosa tūrists" (komerckosmonauts) un pirmais Āfrikas iedzīvotājs kosmosā. 2002. gada aprīlī viņš kosmosa kuģī Sojuz TM-34 devās uz Starptautisko kosmosa staciju, samaksājot par lidojumu aptuveni 20 miljonu ASV dolāru.
[thumb|left|200px|[Starptautiskā kosmosa stacija|Starptautiskajā kosmosa stacijā]]

Šobrīd viņš ir tehnoloģiju sabiedrībā labi pazīstams ar Thawte un Ubuntu. Šatlvorts ir dzimis Velkomā, Dienvidāfrikā. Viņš dzīvo Londonā, un viņam ir Dienvidāfrikas un Lielbritānijas dubultā pilsonība.
Mijadzaki prefektūra

**Mijadzaki prefektūra** ir viena no Japānas prefektūrām. Tā robežojas ar Oitas prefektūru ziemeļos, Kumamoto prefektūru rietumos, Kagosimas prefektūru dienvidos un Kluso okeānu austrumos.

Mijadzaki prefektūras ainava|150px|thumb|left

## Ārējās saites
Kagosimas prefektūra

**Kagosimas prefektūra** ir viena no Japānas prefektūrām. Tā robežojas ar Mijadzaki un Kumamoto prefektūrām ziemeļos, kā arī ar Kluso okeānu austrumos, dienvidos un rietumos.

Kagosimas prefektūras ainava|200px|thumb|left

## Ārējās saites
Akrilskābe

**Akrilskābe** jeb **propēnskābe** (СН2=СН–СООН) ir vienkāršākā nepiesātinātā karbonskābe. Tā normālos apstākļos ir bezkrāsains, caurspīdīgs šķidrums ar asu smaku. Akrilskābe šķīst ūdenī un polāros organiskajos šķīdinātājos. Akrilskābes esterus un sāļus sauc par **akrilātiem**. Akrilskābi un tās esterus lieto par monomēriem. Aizvietojot akrilskābes molekulā vienīgo ūdeņradi pie otrā oglekļa atoma, iegūst metakrilskābi.

## Iegūšana
Akrilskābi rūpniecībā iegūst, oksidējot atbilstošo aldehīdu (akroleīnu - no tā cēlies akrilskābes nosaukums), vai sintezējot akrilskābi, piemēram, no acetilēna un ūdensgāzes (CO un ūdens tvaika maisījuma).

СН≡СН + СО + Н2О → СН2=СН–СООН

## Pielietošana
Akrilskābe un tās atvasinājumi ir svarīga rūpnieciska izejviela polimēru ražošanā.
Piemēram, akrilskābes metilesteri izmanto organiskā stikla iegūšanai.
Liepājas Metalurgs (nozīmju atdalīšana)

**Liepājas Metalurgs** var būt:
* Liepājas Metalurgs — metalurģijas uzņēmums Liepājā.
* Sporta klubs Liepājā, kurā ietilpst:
** futbola klubs
*** futbola kluba dublieri
** sieviešu futbola klubs
** hokeja klubs
*** hokeja kluba fārmklubs
** sieviešu basketbola klubs
* Liepājas Metalurgs — ledus halle Liepājā.
Canonical Ltd.

[250px|thumb|[Ubuntu Linux]]
**Canonical Ltd.** ir privāta kompānija, kuru ir dibinājis (un finansējis) Dienvidāfrikas uzņēmējs Marks Šatlvorts, lai sekmētu brīvās programmatūras projektus. Canonical ir reģistrēta ārzonā Menas Salā un algo darbiniekus visā pasaulē, tai skaitā galvenajā birojā Londonā un atbalsta birojā Monreālā.

## Ārējās saites
*
Lāpstkāji

**Lāpstkāji** (*Scaphopoda*) ir gliemju tipa (*Mollusca*) dzīvnieku klase. Tie ir savdabīgi gliemji, kas ieņem starpstāvokli starp gliemežiem un gliemenēm, atgādinot vienus un otrus, gan pēc ārēja izskata, gan pēc iekšējās uzbūves. Lāpstkāji ir tikai jūras organismi, kas dzīvo tuvu krastam, ierakušies smiltīs vai dūņās.

## Morfoloģija
Lāpstkāju ķermeņa čaula ir izliektas koniskas caurulītes veidā ar atverēm abos galos, pie tam vēdera daļa ir paplašināta, bet muguras daļa sašaurināta. Galva ir vāji nodalīta un atrodas vēdera pusē (caurulītes paplašinātajā galā). Galvai ir muciņas forma un galā mutes atvere ap kuru izvietotas astoņas lapveida lāpstiņas. Mutes atveres malās piestiprināti divi kūlīši ar gariem, pavedienveidīgiem taustekļiem. Tie kalpo par taustes orgāniem, barības satveršanai, kā arī lai lāpstkāji nostiprinātos dūņās. Kāja izvietota vēderpusē aiz galvas. Tai ir cilindriska forma, kas nedaudz konusveidīgi sašaurināta un galā ir noapaļota, bet sānos tai ir divas krokas. Kājas muskulis ļauj tai stipri sarauties vai izstiepties, kas dod iespēju lāpstkājim pārvietoties. Pats lāpstkāja ķermenis ir stipri izstiepts un piestiprinās pie ārējās čaulas ar gara muskuļa palīdzību.

## Sistemātika
* Klase 
** kārta  
** kārta 
**Nesistematizēti**
* dzimta 
* dzimta
Zulu

**Zulu** (Dienvidāfrikas angļu valodā un isiZulu: *amaZulu*) ir Dienvidāfrikas etniskā grupa, kuras skaits ir aptuveni 10 miljoni. Tie dzīvo Kvazulu-Natālas provincē Dienvidāfrikā. Neliels skaits dzīvo arī Zimbabvē, Zambijā un Mozambikā. Zulu valoda (*isiZulu*) ir bantu valodu grupas valoda, kas ir daļa no Nguni apakšgrupas. Zulu karalistei bija lielu nozīme Dienvidāfrikas vēsturē 19. un 20. gadsimtā. Aparteīda laikā Zulu tauta tika klasificēta kā otrās šķiras pilsoņi, un tika nesaudzīgi diskriminēti. Tagad tie ir lielākā etniskā grupa valstī, un tiem ir vienādas tiesības līdz ar citiem Dienvidāfrikas iedzīvotājiem.

## Atsauces

## Ārējās saites
2007.—2008. gada LHL sezona

**2007.—08. gada Samsung Premjerlīgas sezona** bija 17. Latvijas hokeja līgas sezona pēc Latvijas neatkarības atjaunošanas. Tāpat kā iepriekšējā sezonā, arī šajā līgas galvenais sponsors bija Samsung, kas šosezon līgai piešķīra 110 000 latu. 

Regulārajā sezonā, kas sākās  un beidzās , pārliecinoši uzvarēja HK Liepājas Metalurgs. Otrajā vietā, tikai par vienu punktu priekšā HK Rīga 2000, ierindojās ASK/Ogre, tādējādi, tāpat kā Metalurgs, panākot automātisku iekļūšanu izslēgšanas kārtas pusfinālos. SC Energija, ar 3 punktiem ierindojoties pēdējā vietā, izslēgšanas kārtai nekvalificējās.

2008. gada 1. martā, Vidzemes ledus hallē, norisinājās Latvijas hokeja līgas zvaigžņu spēle, kurā savā starpā tikās Latvijas un ārzemju zvaigznes. Spēle noslēdzās neizšķirti 9-9.

3. martā sākās izslēgšanas kārta, kur ceturtdaļfinālos savā starpā tikās SK LSPA/Rīga ar DHK Latgale, kā arī HK Rīga 2000 ar Tartu Big Diamonds. HK Rīga 2000 sērijā uzvarēja abās spēlēs, kamēr otrā pārī DHK Latgale uzvarēja sērijā ar 2-1. Pirmajā pusfināla pārī pārliecinošu uzvaru svinēja HK Liepājas Metalurgs, kurš pārspēja DHK Latgales klubu. Otrā pāri noritēja sīvs duelis. Lai gan sērija noslēdzās ar 3:1 ASK/Ogres labā, divas no uzvarām tā guva vienīgi papildlaikā. Līdz ar šo pusfināla zaudējumu HK Rīga 2000 ir pārtraukusi savu čempionu titulu sēriju(četras reizes pēc kārtas). Pirmā spēle finālsērijā notika 19. martā, Liepājā. Spēlē ar 6-1 uzvarēja ASK/Ogri pārspēja HK Liepājas Metalurgs. Sērija turpinājās 21. martā, kad Metalurgs pārspēja Ogri ar 5-3. Trešajā finālsērijas mačā, kas notika 23. martā, Metalurgs savā laukumā atkal uzvarēja ar 5-3, bet 25. martā komanda izcīnīja čempionu titulu, Ogrē uzvarot ar 1-0.

20. martā sākās cīņa arī par Latvijas hokeja līgas bronzas medaļām un pirmajā mačā, ar 2-1, DHK Latgale pārspēja HK Rīga 2000 klubs. HK Rīga 2000 uzvaru izcīnīja arī otrajā spēlē, tādējādi izcīnot Latvijas hokeja līgas bronzas medaļas.

## Izslēgšanas kārta

### Izslēgšanas kārtas spēles
**Ceturtdaļfināli**

**Pusfināli**

**Fināli**

## Regulārā sezona
### Turnīra tabula
V - vieta, Sp. - spēles, U - uzvaras, Z - zaudējumi, SM - soda minūtes, P-ti - punkti.

T - tehniskais zaudējums
### Spēļu rezultāti

**Septembris**

**Oktobris**

**Novembris**

**Decembris**

**Janvāris**

**Februāris**

## Labākie spēlētāji
### Rezultatīvākie spēlētāji

### Labākie vārtsargi

## Diskvalifikācijas
Pagājušās sezonas beigās diskvalifikācijas saņēma vairāki spēlētāji. Līdz 2007. gada 15. oktobrim diskvalificēti HK Rīgas 2000 spēlētāji Ronalds Ozoliņš, Renārs Valters un Edijs Brahmanis, kā arī ASK/Ogres spēlētājs Māris Grāvītis. Uz visu sezonu diskvalificēti ASK/Ogres spēlētāji Aleksandrs Terjohins un Dmitrijs Korņilovs, bet vēl viens ogrēnietis Andrejs Lavrenovs diskvalificēts uz divām sezonām. Vēlāk sodi tika ievērojami mīkstināti.

## Atsauces
Ubuntu Foundation

***Ubuntu Foundation*** ir bezpeļņas organizācija, kas izveidota *[[Ubuntu Linux|Ubuntu]]* ''Linux'' distributīva atbalstam. To  dibināja *[[Canonical Ltd.]]*, un Marks Šatlvorts veica sākotnējo iemaksu 10 miljonu ASV dolāru apjomā.
Lielupe (nozīmju atdalīšana)

Vietvārdam **Lielupe** iespējamas vairākas nozīmes:

* Lielupe - upe Zemgalē.
* Lielupe - Krāčupes satekupe Valmieras novadā.
* Lielupe - Jūrmalas pilsētas daļa.
* Lielupe - dzelzceļa stacija Jūrmalā.
* Lielupe - viesnīca Jūrmalā.
* Branku bijušais nosaukums.
* Briedes upes cits nosaukums.
* Lielurgas upes cits nosaukums.
Lielupe (Jūrmala)

**Lielupe** ir Jūrmalas pilsētas daļa, kas atrodas aptuveni 19 km no Latvijas galvaspilsētas Rīgas centra. Atrodas starp Buļļuciemu, Stirnuragu (austrumos), Bulduriem (rietumos), Rīgas līci (ziemeļos) un Lielupi (dienvidos).

Lielupē atrodas arī Lielupes dzelzceļa stacijas ēka, kas celta 1913. gadā un Priedaines jahtklubs.

## Nosaukums
Šī vieta senāk tika saukta par **Buļļu galu**, jo tā atradās pie Bulduru un Buļļu muižu robežas. 1930. gados to sāka saukt par Lielupi.

## Vēsture
thumb|left|250px|Skats uz Lielupi pie Bulduru dzelzceļa tilta (1877).
Caur tagadējo Lielupes teritoriju gar jūras malu gāja svarīgais zemes ceļš no Rīgas uz Kurzemi un Prūsiju. Līdz 1454. gadam zemes šaurums starp jūru un Buļļupi piederēja pie Rīgas patrimoniālā apgabala, bet tad to ieguva Livonijas ordenis. 1495. gadā Livonijas ordeņa mestrs Valters fon Pletenbergs nodeva lēnī šo apvidu un plostu Lielupes pārcēlājam Jānim Bildringam (*Büldring*), bet 1516. gadā arī krogu ceļotāju izmitināšanai. 
Pēc 1655. gada Bulduru muižu ieguva hercogs Jēkabs. Pēc 1824. gada vētras Lielupes grīva paplašinājās tādā mērā, ka Buļļu plostu pie Vārnukroga izbeidza un ierīkoja jaunu plosta vietu pie Bulduru muižas. Tagadējā Lielupes teritorija kļuva par klusu nomali.

Pēc 1874. gada  Bulduru muižas 3. meža iecirknī pie Buļļu muižas robežas izveidojušos koloniju par Buļļu galu, kurpretī attālākajā 6. meža iecirknī uzbūvētās vasarnīcas par "Ameriku" un 7. meža iecirknī uzbūvētās vasarnīcas par "Austrāliju".    
Pirmā pasaules kara laikā krievu armija 1917. gada rudenī atkāpjoties uzspridzināja Bulduru dzelzceļa tiltu.
Latvijas brīvības cīņu laikā Latvijas armijas 9. Rēzeknes pulks 1919. gada 3.-8. novembra kaujās pie Bulduru tilta uzvarēja Rietumkrievijas Brīvprātīgo armijas 1. plastunu pulku un ieņēma tagadējo Jūrmalas austrumu daļu līdz Dubultu šaurumam.

1920. gada 2. martā Latvijas valdība Bulduru Buļļu galu iekļāva jaunizveidotajā Rīgas Jūrmalas pilsētā.
Pēc Otrā pasaules kara 1946. gada sākumā Lielupe bija Rīgas pilsētas Jūrmalas rajona sastāvdaļa. Kopš 1959. gada 11. novembra tie atrodas atjaunotajā Jūrmalas pilsētā.

## Tenisa centrs „Lielupe”
O. Kalpaka prospektā Nr.16 atrodas tenisa centrs „Lielupe”, kas ir vienīgā tenisa sporta bāze Latvijā, kur slēgtās telpās var rīkot starptautiska mēroga sacensības.

## Atsauces
1995. gada Latvijas futbola Virslīgas sezona

**Latvijas futbola Virslīgas 1995. gada sezona** bija 21. Virslīgas sezona, kas sākās 1995. gada 16. aprīlī, bet noslēdzās 31. oktobrī. Par Latvijas čempioniem ceturto reizi pēc kārtas kļuva "Skonto", kas vicečempionus "Vilan-D" pārliecinoši apsteidza par 27 punktiem. Par labāko vārtu guvēju kļuva "skontietis" Vitālijs Astafjevs, kurš guva 19 vārtus. Turnīra izspēles sistēma, salīdzinot ar iepriekšējo gadu, bija mainījusies. 1. posmā 10 komandas aizvadīja 2 riņķu turnīru, bet 2. posmā 6 labākās sacentās par 1.-6. vietu, bet pārējās - par 7.-10. vietu. 2. posmā tika ņemti vērā arī 1. posma rezultāti. Šī bija pirmā Virslīgas sezona, kurā par uzvaru komandai sāka piešķirt 3 nevis 2 punktus.

## Turnīra tabula
### 1. posms

### 2. posms
#### Par 1.-6. vietu

#### Par 7.-10. vietu

## Rezultātu tabula

### 1. posms

### 2. posms
#### Par 1.-6. vietu

#### Par 7.-10. vietu

## Rezultatīvākie spēlētāji

## Labākie spēlētāji

## Čempioni
[170px|thumb|right|[1995. gada Latvijas čempioni Skonto FC]]

* galv. treneris -  Aleksandrs Starkovs

## Ārējās saites
* Latvijas Futbola federācija
* RSSSF sezonas statistika
Brīvā programmatūra

**Brīvā programmatūra** () ir programmatūra, ko var lietot, pavairot, pētīt, mainīt un izplatīt ar niecīgiem vai bez ierobežojumiem. Viens no priekšnoteikumiem, kas jāievēro, lai programmatūru varētu uzskatīt par brīvu programmatūru, ir tās pirmkoda (cilvēkam lasāmas programmatūras formas) brīva pieejamība. Pirmkods var būt licencēts ar kādu brīvās programmatūras licenci vai arī atrasties sabiedrības valdījumā.

Lai programma būtu brīvā programmatūra, tai jāizpildās sekojošiem četriem nosacījumiem (t.s. "brīvībām"):

# Brīvi izmantot programmu jebkuriem nolūkiem.
# Brīvi pētīt un mainīt programmas pirmkodu.
# Brīvi kopēt un izplatīt sākotnējo programmas versiju, lai palīdzētu savam kaimiņam u.c.
# Brīvi izplatīt savu mainīto un uzlaboto programmas versiju, tādējādi nodrošinot labumu sabiedrībai.

Brīvās programmatūras antonīms ir īpašniekprogrammatūra. Atšķirībā no bezmaksas programmatūras (*freeware*), bezmaksas programmatūra var būt arī īpašniekprogrammatūra, bet brīvā programmatūra — brīvi izplatāma.

## Atsauces
Bilbao "Athletic"

**Bilbao "Athletic"** jeb ***Athletic Club*** ir Basku Zemes futbola klubs no Bilbao, Biskajas provincē. *Athletic* spēlē Spānijas futbola čempionāta Pirmajā divīzijā jau kopš tās izveidošanas un kopā ar FC Barcelona un Madrides "Real" ir vienīgie klubi, kas to nekad nav pametuši.  Mājas spēles aizvada *[[San Mames]]* stadionā.

Par spīti kluba piekoptajai "tikai baski" politikai (komandā tiek iekļauti tikai basku futbolisti, tajā skaitā no basku apdzīvotajām teritorijām Francijā), klubs vēsturiski ir viens no vistitulētākajiem klubiem Spānijā. Tas ir 8 reizes kļuvis par Spānijas čempionu un 24 reizes izcīnījis Spānijas Karaļa kausu. *Athletic Bilbao* ir viens no retajiem klubiem, kam uz formas tērpiem nav sponsora uzrakstu, līdz ar to klubs par savu prioritāti izvirza sportiskos principus, kas ir pretstats futbola komercializācijai. Jāatzīmē, ka *Athletic Bilbao* daudzu savu līdzjutēju acīs ir ne tikai futbola klubs, bet arī basku brīvības cerību un neatkarīgas basku valsts izveides simbols.

## Komandas sastāvs
*Atjaunots *

## Sasniegumi
* **[[Spānijas futbola čempionāta Pirmā divīzija|Spānijas čempionāta Pirmā divīzija (''La Liga'')]]**
** Čempioni (8): 1929—30, 1930—31, 1933—34, 1935—36, 1942—43, 1955—56, 1982—83, 1983—84
** Vicečempioni (7): 1931—32, 1932—33, 1940—41, 1946—47, 1951—52, 1969—70, 1997—98
* **[[Spānijas Karaļa kauss]]**
** Kausa ieguvēji (24): 1903, 1904, 1910, 1911, 1914, 1915, 1916, 1921, 1923, 1930, 1931, 1932, 1933, 1943, 1944, 1944—45, 1949—50, 1955, 1956, 1958, 1969, 1972—73, 1983—84, 2023—24
** Finālisti (16): 1905, 1906, 1913, 1920, 1942, 1948—49, 1952—53, 1965—66, 1966—67, 1976—77, 1984—85, 2008—09, 2011—12, 2014—15, 2019—20, 2020—21
* **[[Spānijas Superkauss]]**
** Kausa ieguvēji (3): 1984, 2015, 2020—21
** Finālisti (3): 1983, 2009, 2022
* **Evas Duartes kauss**
** Kausa ieguvēji (1): 1950
* Kronēšanas kauss (1): 1902 (kā "Club Bizcaya" — "Athletic Bilbao" and "Bilbao FC" kopkomanda)
* **[[UEFA Eiropas līga|UEFA Kauss / UEFA Eiropas Līga]]**
** Finālisti (2): 1976—77, 2011—12

## Atsauces

## Ārējās saites

* Kluba oficiālā mājaslapa
1994. gada Latvijas futbola Virslīgas sezona

**Latvijas futbola Virslīgas 1994. gada sezona** bija 20. Virslīgas sezona, kas sākās , bet noslēdzās . Par Latvijas čempioniem trešo reizi pēc kārtas kļuva "Skonto", kas tuvākos sekotājus "RAF" apsteidza par 9 punktiem. Par čempionāta rezultatīvāko spēlētāju kļuva Vladimirs Babičevs no "Skonto" ar 14 gūtajiem vārtiem. Vēl šajā sezonā tika atjaunots formāts - 12 komandas divos riņķos.

## Turnīra tabula

## Rezultātu tabula

## Rezultatīvākie spēlētāji

## Labākie spēlētāji

## Čempioni
[170px|thumb|right|1994. gada [Latvijas čempioni Skonto FC]]

* galv. treneris -  Aleksandrs Starkovs

## Ārējās saites
* Latvijas Futbola federācija
* RSSSF sezonas statistika
Sintēzes gāze

**Sintēzes gāze** ir gāzu maisījums, kas satur mainīgu daudzumu oglekļa monoksīda un ūdeņraža. To sauc arī par **ūdens gāzi** vai **ģeneratorgāzi**. To iegūst, karsējot oglekli saturošu kurināmo, pievadot nepietiekamu daudzumu skābekļa, lai varētu notikt degšana un pievadot ūdens tvaiku (lai veidotos ūdeņradis). Skābekli pievada vai nu gaisa veidā, vai arī kā tīru skābekli. Tīrs skābeklis ir dārgāks, taču iegūtā sintēzes gāze nesatur slāpekli un tās tālāka apstrāde ir lētāka, tāpēc mūsdienās arvien vairāk lieto tīru skābekli. Reakcija ar ūdeni ir endotermiska, tāpēc maksimālais pievadāmā ūdens daudzums ir ierobežots. Izejvielas parasti ir akmeņogles, taču var būt arī dabasgāze vai grūti pielietojamas naftas frakcijas.

Sintēzes gāze ir viena no nozīmīgākajām ķīmiskās rūpniecības izejvielām. Tā ir tieša sintētisko naftas produktu (mākslīgais benzīns un dīzeļdegviela) izejviela. Destilējot sašķidrinātu sintēzes gāzi, iegūst ūdeņradi, kuru tālāk lieto par amonjaka izejvielu.

## Ārējās saites
C3H4O2

Summārajai formulai **C<sub>3</sub>H<sub>4</sub>O<sub>2</sub>** atbilst vairāki savienojumi:
* akrilskābe — nepiesātinātā karbonskābe, СН2=СН–СООН
* metilglioksāls — ketoaldehīds, CH3−CO−CHO
1993. gada Latvijas futbola Virslīgas sezona

**Latvijas futbola Virslīgas 1993. gada sezona** bija 19. Virslīgas sezona, kas sākās 1993. gada 24. aprīlī, bet noslēdzās 23. oktobrī. Par Latvijas čempioniem tāpat kā iepriekšējā sezonā kļuva "Skonto", kas tuvākos sekotājus Rīgas "Olimpiju" un "RAF" apsteidza par 8 punktiem. Par labāko vārtu guvēju kļuva "Skonto" uzbrucējs Aleksandrs Jeļisejevs ar 20 gūtajiem vārtiem. Salīdzinot ar iepriekšējo sezonu, bija mainījies Virslīgas komandu skaits - tagad 12 komandu vietā piedalījās 10, kuri izspēlēja divu riņķu turnīru.

## Turnīra tabula

## Rezultātu tabula

## Rezultatīvākie spēlētāji

## Labākie spēlētāji

## Čempioni
[170px|thumb|right|1993. gada [Latvijas čempioni Skonto FC]]

* galv. treneris -  Aleksandrs Starkovs

## Ārējās saites
* Latvijas Futbola federācija
* RSSSF sezonas statistika
Kabūra

**Kabūra** ir komūna Francijā, Lejasnormandijas reģionā.

Tā ir neliels kūrorts Sēnas līča krastā.

Ziemā iedzīvotāju skaits ir aptuveni 3500, taču vasaras periodā tas var pieaugt pat līdz 40 000 iedzīvotāju lielā tūristu pieplūduma dēļ.

## Sadraudzības pilsētas

* Atlantiksitija, ASV
* Bāde-Homburga, Vācija
* Salkombe, Apvienotā Karaliste
*  Spa, Beļģija
* Mairhofene, Austrija
*  Kūra, Šveice
* Mondorflebēna, Luksemburga
* Teračīna, Itālija
*  Jūrmala, Latvija
* Bromonta, Kanāda
* Osoijje, Senegāla

## Atsauces

## Ārējās saites

*
Tundra

[thumb|500px|Arktiskā tundra [Vrangeļa sala|Vrangeļa salā ]]
**Tundra** (no  — ‘bezmeža kalns’) ir biomas veids, kurā ir kavēta koku augšana zemās temperatūras un īsās veģetācijas sezonas dēļ.

Arktiskā tundra atrodas uz ziemeļiem no taigas un uz dienvidiem no arktiskajiem tuksnešiem. Tundras dienvidu robežu uzskata par Arktikas sākumu.

Izšķir trīs veidu tundras: Arktiskā, Antarktiskā un alpīnā tundra. Tā var būt purvaina vai akmeņaina. Tundrā pamatā aug augi bez dziļas sakņu sistēmas - lakstaugi, sūnas un ķērpji; vietām aug arī krūmi un pundurkoki. Vasarā atkūst tikai augšējā kārta, dziļākie slāņi — sākot no 25—90 centimetru dziļuma — nekad neatkūst (mūžīgais sasalums). Tundra ir vējaina vieta, vējš mēdz sasniegt ātrumu .

Ziemeļu puslodē tundras raksturīgākie dzīvnieki ir baltā pūce, baltirbe, vilks, baltais zaķis, ziemeļbriedis, garastes susliks.

Tundras klimata josla ir subarktiskā josla. Vidējā temperatūra ir -15 °C. Nokrišņu daudzums ir 350 mm gadā.

## Atsauces

## Ārējās saites
Lambda daļiņa

**Lambda daļiņa** ir barions, kurš sastāv no 3 kvarkiem, no kuriem divi ir u un d kvarki, bet trešais ir kāds no smagajiem kvarkiem - s kvarks, c kvarks vai b kvarks. Lambda daļiņu izotopiskais spins ir 0. Ja lambda daļiņa satur s kvarku, to sauc par lambda hiperonu, c kvarku - par šarmanto lambda daļiņu, b kvarku - pamata jeb brīnišķīgo lambda daļiņu.

Lambda daļiņas apzīmē ar grieķu burtu Λ.
2001 (nozīmju atdalīšana)

**2001** var būt:
* 2001. gads;
* 2001: Kosmosa odiseja - Stenlija Kubrika zinātniskās fantastikas filma;
* 2001: Kosmosa odiseja (romāns) - Artūra Klārka zinātniskās fantastikas novele;
* 2001 Einstein - 1973. gadā atklātais asteroīds, kas nosaukts Alberta Einšteina vārdā;
* 2001 Mars Odyssey - NASA Marsa zonde.
Sigma hiperons

**Sigma hiperons** ir barions, kas sastāv no 3 kvarkiem - 1 vai 2 u kvarkiem, 1 vai 2 d kvarkiem un s kvarka jeb dīvainā kvarka. Sigma hiperons pieder pie sigma daļiņām. Atšķirībā no lambda hiperona, sigma hiperonu izotopiskais spins vienmēr ir 1.

Ir pazīstami 3 veidu sigma hiperoni - pozitīvais, negatīvais un neitrālais. Neitrālais sigma hiperons ir sevišķi nestabils.
Sigma daļiņa

**Sigma daļiņa** ir barions, kurš sastāv no 3 kvarkiem, no kuriem divi ir u vai d kvarki, bet trešais ir kāds no smagajiem kvarkiem - s kvarks vai b kvarks. Sigma daļiņu izotopiskais spins ir 1, atšķirībā no lambda daļiņām, kurām tas ir 0. Ja sigma daļiņa satur s kvarku, to sauc par sigma hiperonu, b kvarku - pamata jeb brīnišķīgo sigma daļiņu.

Ir pazīstami 3 veidu sigma hiperoni jeb dīvainās sigma daļiņas un 2 veidu brīnišķīgās sigma daļiņas.

Sigma daļiņas apzīmē ar grieķu burtu Σ.
Ksi hiperons

**Ksi hiperons** ir barions, kas sastāv no u kvarka vai d kvarka un diviem s kvarkiem jeb dīvainajiem kvarkiem. Ksi hiperons pieder pie ksi daļiņām. Ksi hiperonu izotopiskais spins vienmēr ir 1/2.

Ir pazīstami 2 veidu ksi hiperoni — negatīvais un neitrālais.
Bobijs Halls

**Roberts Mārvins "Bobijs" Halls** (; dzimis  Pontannē, Kanādā, miris  Vītaunā, ASV) bija kanādiešu hokejists, spēlējis kreisās malas uzbrucēja pozīcijā, Kanādas hokeja izlases dalībnieks. Tiek uzskatīts par vienu no visu laiku izcilākajiem spēlētājiem.

## Spēlētāja karjera
1957. gadā Halls sāka spēlēt NHL. NHL un WHA kopā aizvadījis 23 sezonas, no tām lielāko daļu NHL kluba Čikāgas "Blackhawks" rindās, kā sastāvā 1960.—1961. gada sezonā izcīnīja arī vienīgo Stenlija kausu. 1972. gadā Halls pārcēlās uz Vinipegas "Jets", noslēdzot tobrīd visu laiku lielāko līgumu profesionālajā hokejā - 10 gadi par 2,75 miljoniem ASV dolāriem sezonā. WHA viņš aizvadīja nākamās sešas sezonas, bet savā atvadu sezonā "Jets" jau spēlēja NHL. Bet pēc 18 "Jets" rindās aizvadītām spēlēm viņš tika aizmainīts uz Hartfordas "Whalers". 1974. gadā, spēlējot "Jets" vienībā, viņš bija spēlējošais treneris, bet tika nomainīts sezonas vidū un līdz nākamās sezonas beigām bija trenera asistents. 1978.—1979. gada sezonā, kas bija viņa priekšpēdējā, viņu nomocīja traumas, un visas sezonas laikā viņš piedalījās tikai četrās spēlēs un no hokeja viņš gribēja atvadīties jau pēc tās, bet tā kā "Jets" sāka spēlēt NHL, tomēr izdevās pierunāt Hallu palikt uz vēl vienu sezonu, kurā gan arī viņš aizvadīja tikai 27 spēles.

Karjeras laikā viņš ne reizi vien saņēmis dažādus apbalvojumus. Trīs reizes viņam izdevies iegūt Ārta Rosa balvu, 1965. un 1966. gadā arī Hārta balvu, 1965. gadā viņš izcīnīja Lēdijas Bingas balvu, bet 1973. un 1975. gadā viņš izcīnīja Gerija Deividsona balvu kā WHA vērtīgākais spēlētājs. 7 sezonas bija labākais NHL vārtu guvējs, kopš 1998. gada par šādu sasniegumu tiek pasniegta Morisa Rišāra balvu. Piedalījies 12 NHL un 5 WHA visu zvaigžņu spēlēs. 1998. gadā žurnāla *The Hockey News* veiktajā aptaujā atzīts par visu laiku astoto izcilāko spēlētāju. 1983. gadā uzņemts Hokeja Slavas zālē.

Savā ģimenē viņš nebija vienīgais, kurš spēlē hokeju. Astoņus gadus ar viņu kopā "Blackhawks" rindās spēlēja viņa jaunākais brālis Deniss Halls, bet tāpat NHL spēlējis arī viņa dēls Brets Halls.

## Ārējās saites

* Karjera
Omega hiperons

right|150px

**Omega hiperons** ir barions, kas sastāv no 3 s kvarkiem jeb dīvainajiem kvarkiem. 

Omega hiperons pieder pie omega daļiņām. Tā izotopiskais spins ir 0.

Omega hiperona atklāšana bija kvarku teorijas triumfs, jo visi šīs neparastās daļiņas parametri tika iepriekš paredzēti.
Omega daļiņa

**Omega daļiņa** ir barions, kurš sastāv no 3 smagajiem kvarkiem - omega hiperons satur 3 s kvarkus, bet šarmantā omega daļiņa - 2 s kvarkus un vienu c kvarku. 

Ir pazīstamas 2 veidu omega daļiņas.
Omega daļiņas apzīmē ar grieķu burtu Ω.
Lambda hiperons

**Lambda hiperons** ir barions, kas sastāv no u kvarka, d kvarka un s kvarka jeb dīvainā kvarka. Lambda hiperons bija pirmais dīvainā kvarka eksistences pierādījums.
Ksi daļiņa

**Ksi daļiņa** ir barions, kurš sastāv no 3 kvarkiem, no kuriem viens ir u vai d kvarks, bet divi pārējie ir smagie kvarki - s kvarki vai c kvarki. Ksi daļiņu izotopiskais spins ir 1/2, atšķirībā no lambda daļiņām un sigma daļiņām, kurām tas ir attiecīgi 0 vai 1. Ja ksi daļiņa satur divus s kvarkus, to sauc par ksi hiperonu, ja s kvarku un c kvarku - par šarmanto ksi daļiņu.

Ir pazīstami 2 veidu ksi hiperoni jeb dīvainās ksi daļiņas un 2 veidu šarmantās ksi daļiņas.
Ksi daļiņas apzīmē ar grieķu burtu Ξ.
Akira Torijama

**Akira Torijama** ( / *Toriyama Akira*, dzimis  Kijosi, Aiči prefektūrā, miris ) bija japāņu manga (komiksu) mākslinieks. Visplašāk pazīstams kā mangas sērijas "Dragon Ball" autors. Pamatojoties uz komiksa panākumiem, pēc tā motīviem tika radīti anime seriāli, filmas un datorspēles.

## Ārējās saites

*
Brūss Viliss

**Volters Brūss Viliss** (*Walter Bruce Willis*; dzimis  Idārā-Oberšteinā, VFR) ir bijušais amerikāņu aktieris, kinoproducents un dziedātājs.

## Dzīvesgājums
Viliss piedzima Rietumvācijā amerikāņu karavīra un vācietes ģimenē. Kad Brūsam bija divi gadi, tēvs atvaļinājās no dienesta, un ģimene pārvācās uz mazu Ņūdžersijas pilsētiņu Kerinspointu, ASV. Skolas laikā Viliss sāka piedalīties teātra iestudējumos.

1977. gadā Viliss devās uz Ņujorku, kur arī uzsāka savu karjeru. Par pirmajiem Vilisa panākumiem kļuva Sema Šeparda Brodvejas uzvedums "Muļķītis mīlestībai" (*Fool for Love*), kur sākumā viņš dublēja galvenās lomas izpildītāju. No 1980. gada Viliss filmējās televīzijas filmās. Uz lielajiem ekrāniem debitēja Bleika Edvardsa komēdijā "Aklais randiņš" (*Blind Date*, 1987), kurā viņš spēlēja kopā ar Kimu Beisingeri. Nākamā filma bija "Cietais rieksts" (1988). Par galvenās lomas, policista Džona Makleina, atveidošanu aktieris saņēma 5 miljonu lielu honorāru, kas tajā laikā bija liela summa. Šo lomu Viliss tēloja arī filmas turpinājumos — filmu ciklā "Cietais rieksts", kas guva lielus komerciālus panākumus.

Par lomu TV seriālā "Mēnessgaisma, detektīvu aģentūra" (*Moonlighting*, 1985—1989) Viliss trīs reizes nominēts Zelta globusa balvai, no kurām vienu reizi balvu ieguva (1987). Vēl viena Zelta globusa nominācija Vilisam ir par lomu filmā *[[In Country]]* (1989). Ieguvis arī divas ''Emmy'' balvas — par lomu "Mēnessgaisma, detektīvu aģentūra" un kā viesaktieris TV seriālā "Draugi".

Viliss tēlojis lomas arī tādās pazīstamās filmās kā "Pēdējais skauts" (*The Last Boy Scout*, 1991), "Nakts krāsa" (*Color of Night*, 1994), "Lubene" (1994), *[[Nobody's Fool]]* (1994), "12 pērtiķi" (1995), "Piektais elements" (1997), "Šakālis" (*The Jackal*, 1997) "Armagedons" (1998), "Sestais prāts" (1999), "Neievainojamais" (*Unbreakable*, 2000), "Visi deviņi jardi" (2000), "Grēku pilsēta" (2005), "Slevina laimīgais skaitlis" (2006), "RED aģenti: atvaļināti un sevišķi bīstami" (2010), "Neiznīcināmie 2" (2012), "Mēness lēkta karaļvalsts" (2012), "RED aģenti 2" (2013), "Grēku pilsēta: Liktenīgā sieviete" (2014).

Brūss Viliss 1987. gadā apprecējās ar aktrisi Demiju Moru. Būdami precējušies, slavenību pāris 1991. gadā kopā ir piedalījušies filmā "Mirstīgās domas" (*Mortal Thoughts*). Vilisam un Morai ir trīs meitas: Rumera, Skauta un Talula Bella. Pēc 10 kopdzīves gadiem, 1998. gadā viņi paziņoja par laulības šķiršanu. Oficiāli laulību šķīra 2000. gadā.

Viliss ir saņēmis dažādus apbalvojumus un publiski ir paudis savu atbalstu ASV Gaisa spēkiem.

2022. gadā Viliss paziņoja par kinokarjeras noslēgšanu afāzijas dēļ, kas ietekmēja viņa runas prasmes un kognitīvās spējas. 2023. gada 16. februārī viņa ģimene paziņoja, ka Vilisa stāvoklis ir progresējis un viņam ir diagnosticēta frontotemporālā demence.

## Filmogrāfija

## Atsauces

## Ārējās saites
Gīza

**Gīza** (, *al-Gīzah*) ir pilsēta Ēģiptē, muhafazas administratīvais centrs. Atrodas Nīlas kreisajā krastā iepretim Kairai un faktiski ir tās priekšpilsēta, atrodas 20 kilometru attālumā no Kairas centra. Tā ir trešā lielākā pilsēta Ēģiptē aiz Kairas un Aleksandrijas. 2006. gadā tā bija otrā lielākā priekšpilsēta pasaulē pēc Jokohamas, Japānā.

Gīzā atrodas vairāku valstu vēstniecības, kā arī vairākas valdības iestādes. Gīzā atrodas Kairas universitāte.

Liels tūrisma centrs, jo Gīzas pievārtē atrodas valsts populārākie tūrisma objekti, Gīzas piramīdas un Lielā Sfinksa, kas ir iekļauti UNESCO Pasaules mantojuma sarakstā. Tajā ir atrodami arī daudzi citi Senās Ēģiptes pieminekļi.
## Sadraudzības pilsētas
Gīzas sadraudzības pilsētas ir:
*  Bandarseribegavana, Bruneja
*  Bergena, Norvēģija
*  Losandželosa, ASV
*  Rinkebi, Stokholma, Zviedrija
## Atsauces

## Ārējās saites
1992. gada Latvijas futbola Virslīgas sezona

**Latvijas futbola Virslīgas 1992. gada sezona** bija 18. Virslīgas sezona un pirmā sezona pēc neatkarības atjaunošanas, kas sākās 1992. gada 17. aprīlī, bet noslēdzās 17. oktobrī. Par Latvijas čempioniem kļuva "Skonto", kas pārspēlē par 1. vietu ar rezultātu 3:2 pārspēja "RAF". Par rezultatīvāko vārtu guvēju kļuva "VEF" uzbrucējs Vjačeslavs Ževnerovičs ar 19 vārtiem. Virslīgā piedalījās 12 komandas, kas savā starpā izspēlēja divu riņķu turnīru.

## Turnīra tabula

### Pārspēle par 1. vietu
Skonto - RAF 3:2

## Rezultātu tabula

## Rezultatīvākie spēlētāji

## Labākie spēlētāji

## Čempioni
[170px|thumb|right|1992. gada [Latvijas čempioni Skonto FC]]

* galv. treneris -  Marks Zahodins

## Ārējās saites
* Latvijas Futbola federācija
* RSSSF sezonas statistika
Dodi al Fajeds

**Emads el Dīns Muhameds Abdels Moneims Fajeds** (عماد الدين محمد عبد المنعم الفايد /*Emad El-Din Mohamed Abdel Moneim Fayed*), plašāk pazīstams kā **Dodi al Fajeds** (*Dodi Al-Fayed*, dzimis , miris ) bija ēģiptiešu izcelsmes uzņēmējs.

Ēģiptiešu uzņēmēja, lielveikala "Harrods" un *[[Fulham FC]]* futbola kluba īpašnieka, miljardiera Muhameda el Fajeda dēls. Darbojies kā kinofilmu producents. Plaši pazīstams kļuva pēc savas nāves autokatastrofā 1997. gadā. Šajā autokatastrofā gāja bojā arī princese Diāna, ar kuru Dodi el Fajedam tolaik bija romantiskas attiecības.

## Ārējās saites
Fjodors Jurčihins

**Fjodors Jurčihins** (*Фёдор Николаевич Юрчихин*; dzimis  Batumi, Gruzijā) ir Krievijas kosmonauts.

Jurčihina pirmais kosmiskais lidojums notika no  līdz  (10 dienas, 19 stundas un 58 minūtes) ar kosmoplānu *[[Atlantis (kosmoplāns)|Atlantis]]* misijā *[[STS-112]]* uz Starptautisko kosmosa staciju (SKS).

Otrajā lidojumā  viņš kopā ar Oļegu Kotovu un Čārlzu Simoni startēja kosmosa kuģī *[[Sojuz TMA-10]]*, lai sāktu SKS 15. ekspedīciju. Viņš veicis trīs iziešanas kosmosā (kopējais laiks 18 stundas, 44 minūtes). Uz zemi Jurčihins ar Kotovu un Šeihu Muszafaru Šukoru atgriezās , veicot 196 dienu 17 stundu 5 minūšu lidojumu.

Trešais lidojums startēja  kosmosa kuģī *[[Sojuz TMA-19]]*, lai sāktu SKS 24. ekspedīciju. Vēlāk bija 25. ekspedīcijas sastāvā. Uz zemi atgriezās .

Ceturtais lidojums sākās 2013. gada maijā, esot kosmosa kuģa *[[Sojuz TMA-09M]]* komandierim. Bija SKS 36. ekspedīcijas lidojuma inženieris un 37. ekspedīcijas komandieris. Uz zemes atgriezās .

Piektais lidojums kosmosā sākās 2017. gada aprīlī, kā kosmosa kuģa *[[Sojuz MS-04]]* komandierim, dodoties uz Starptautisko kosmosa staciju. Viņš bija SKS 51. ekspedīcijas lidojuma inženieris un 52. ekspedīcijas komandieris. Uz zemes atgriezās .

2019. gada septembrī Jurčihinu izslēdza no kosmonautu vienības veselības stāvokļa dēļ. 2019. gada 13. decembrī viņš atstāja Kosmonautu sagatavošanas centru, pārejot darbā uz citu kosmosa nozares uzņēmumu.
Luksemburgas administratīvais iedalījums

[250px|thumbnail|[Luksemburgas novietojums]]
**[[Luksemburga]]s administratīvo iedalījumu** veido **12 kantoni**. Līdz 2015. gadam valsts bija iedalīta 3 distriktos – Dīkirhes, Grēvenmaheres un Luksemburgas distriktā; likvidēti 2015. gada oktobrī.

## Administratīvo līmeņu shēma

## Pirmā līmeņa administratīvais iedalījums

### Kantoni

## Atsauces
Lietojamība

**Lietojamība** () ir termins, kas apzīmē cilvēka un tehnoloģiju mijiedarbības kvalitāti. Lietojamība nozīmē iespēju efektīvi un produktīvi veikt nepieciešamus uzdevumus ar produkta vai tehnoloģijas palīdzību, uzturot pietiekamu lietotāja apmierinātības līmeni. Jēdziens parasti tiek izmantots lietotāja saskarņu projektēšanas, izstrādes un novērtēšanas kontekstā.

Lietojamība var arī tikt attiecināma uz lietojamības mērīšanas metodēm un pētījumiem par objekta uztveramības efektivitātes un elegances principiem. Līdzīgs jēdziens, kuru parasti attiecina uz nediģitālo produktu (mēbeļu, darbarīku, utt) lietojamību, ir ergonomika.

## Skatīt arī

* Lietotāja saskarne
Kosi

**Kosi** (*Xhosa*, IPA: /ˈkǁʰoːsa/), saukti arī **ķhosi**, senāk **kafri**, ir bantu tauta, kas dzīvo Dienvidāfrikas dienvidaustrumos un pēdējos divos gadsimtos arī valsts dienvidu un centrālajās dienvidu daļās.

## Atsauce

## Ārējās saites
Ubuntu (ideoloģija)

[thumb|300px|[Nelsons Mandela skaidro Ubuntu principus ]]
**Ubuntu**, izrunā /ùbúntú/, ir Subsahāras Āfrikas ētiskā un humāniskā ideoloģija, kas vērsta uz cilvēku savstarpējo uzticību un attiecībām. Vārds ir cēlies no Dienvidāfrikas bantu valodām. Ubuntu tiek uzskatīts par tradicionālu afrikāņu priekšstatu.
Oļegs Kotovs

**Oļegs Kotovs** (*Олег Валериевич Котов*; dzimis ) ir Krievijas kosmonauts.

Kotovs pirmo kosmisko lidojumu sāka 2007. gada aprīlī, kad viņš kopā ar Fjodoru Jurčihinu un Čārlzu Simoni startēja kosmosa kuģī Sojuz TMA-10, lai sāktu 15. ekspedīciju uz Starptautisko kosmosa staciju (SKS).  viņš ar Jurčihinu veica 5 stundu un 25 minūšu iziešanu kosmosā. Uz zemi Kotovs ar Jurčihinu un Šeihu Muszafaru Šukoru atgriezās 2007. gada oktobrī, veicot 196 dienu 17 stundu 5 minūšu lidojumu.

Kotova otrais lidojums notika 2009.—2010. gadā SKS 22. / 23. ekspedīcijas sastāvā ar kosmosa kuģi Sojuz TMA-17.

Trešo kosmisko lidojumu Kotovs sāka 2013. gada septembrī startējot kosmosa kuģī Sojuz TMA-10M un esot SKS 37. ekspedīcijas lidojuma inženieris. No oktobra bija SKS 38. ekspedīcijas komandieris. Uz zemes atgriezās 2014. gada martā.

2016. gada 4. maijā Oļegs Kotovs atstāja kosmonautu grupu. 5. maijā viņš kļuva par *CNIIMaš* Pilotējamo programmu centra priekšnieku.

## Atsauces
Čārlzs Simoni

**Čārlzs Simoni** (, ; dzimis ) ir Microsoft vadītājs grupai, kas nodarbojas ar biroja programmatūras izstrādi. Viņš ir nodibinājis pats savu uzņēmumu *Intentional Software*.

2007. gada aprīlī viņš veica kosmisko lidojumu ar krievu kosmosa kuģi Sojuz TMA-10 (uz zemes atgriezās ar Sojuz TMA-9, samaksājot par to aptuveni 25 miljonus USD). 
2009. gada martā—aprīlī viņš veica otru kosmisko lidojumu ar Sojuz TMA-14 (uz zemes atgriezās ar Sojuz TMA-13.
Brets Halls

**Brets Endrū Halls** (; dzimis  Belevillā, Kanādā) ir bijušais kanādiešu/amerikāņu hokejists, kurš spēlēja labās malas uzbrucēja pozīcijā.

NHL viņš tika draftēts 1984. gada draftā ar tikai kopējo 117. numuru, to izdarīja Kalgari "Flames". Tās sastāvā viņš spēlēja jau aiznākamajā (1985.—1986.) sezonā, aizvadot 2 spēles izslēgšanas kārtā. Par viņa pirmo pilno sezonu kļuva 1987.—1988. gada sezona, kad "Flames" rindās viņš aizvadīja 52 spēles, gūstot 50 punktus. Sezonas vidū viņš tika aizmainīts uz Sentluisas "Blues", kur vēl 13 spēles guva vēl 14 punktus. "Blues" rindās viņš nospēlēja līdz pat 1998. No 1992. līdz 1995. gadam bija komandas kapteinis. gadam un 1995.—1996. gada sezonā spēlēja kopā ar vēl vienu leģendu — Veinu Grecki. 1998.—1999. gada sezonu Halls uzsāka jau Dalasas "Stars" rindās, bet pēc tur aizvadītām trim sezonām pārcēlās uz Detroitas "Red Wings", kurā nospēlēja līdz pat 2004. gadam. Pēc tās Halls parakstīja divu sezonu līgumu ar Fīniksas "Coyotes". Pirmās sezonas laikā NHL bija lokauts, bet otrajā sezonā, aizvadot tikai 5 spēles un esot ļoti neapmierinātam ar savu sniegumu, viņš paziņoja par aiziešanu no profesionālā hokeja.

Lai gan dzimis Kanādā, tomēr pieņēmi ASV pilsonību. ASV hokeja izlases sastāvā piedalījies 1986. gada Pasaules čempionātā, 1991. gada Kanādas kausa izcīņā, 1996. gada Pasaules kausa izcīņā, kurā kopā ar izlasi izcīnīja zelta medaļas. Piedalījies arī . un . gada olimpiskajās spēlēs, 2002. gadā, savu fanu priekšā, izcīnot sudraba medaļas.

1998.—1999. gada sezonā, spēlējot "Stars" rindās, izcīnījis Stenlija kausu. NHL kopā guvis 741 vārtus, vairāk vārtus ir spējuši gūt tikai Veins Greckis un Gordijs Hovs. Piedalījies 11 NHL Visu zvaigžņu spēlēs. 1990. gadā ieguva Lēdijas Bingas balvu, bet 1991. gadā arī Harta balvu un Lestera Pīrsona balvu. Divreiz savas karjeras laikā guvis 50 vārtus 50 spēlēs, vairāk - 3 reizes, tas izdevies tikai Veinam Greckim. No 1990. līdz 1992. gadam guva visvairāk vārtus sezonā, kopš 1998. gada par šādu sasniegumu tiek piešķirta Morisa Rišāra balva.

Viņš nebija vienīgais, kas savā ģimenē spēlēja hokeju. Viņa tēvs Bobijs Halls un onkulis Deniss Halls arī spēlējuši NHL.

## Karjeras statistika
Katalīze

[thumb|right|300px|Daļēji karamelizēts [cukurs|cukura gabaliņš (kreisajā pusē) un cukura autokatalīze, kur degšanā radušies pelni darbojas kā katalizators (labajā pusē)]]
**Katalīze** (, *katálusis* — ‘sagraušana’) ir process, kas paātrina vai palēnina kādu ķīmisku reakciju katalizatora ietekmē. Katalizators pats šajā reakcijā ķīmiski nemainās un paliek sākotnējā daudzumā. Katalizatorus, kas palēnina ķīmisko reakciju, sauc par inhibitoriem. Katalizators samazina reakcijas aktivācijas enerģiju (piemēram, reakcija var notikt zemākā temperatūrā, nekā bez katalizatora), bet nemaina termodinamiku, proti, reakcijas siltumefekts ar katalizatoru būs tāds pats, kā bez katalizatora. (siltumefekts laika vienībā var atšķirties, jo reakcijas ātrums mainās).

## Katalizatoru veidi
Parasti apskata katalīzi reakcijām, kas notiek šķidrā vai gāzveida fāzē. Ja katalizators ir tādā pašā agregātstāvoklī kā reaģējošās vielas, tad tā ir homogēnā katalīze. Ja katalizators ir citā agregātstāvoklī kā reaģējošās vielas, tad tā ir heterogēnā katalīze. Ja viens vai vairāki reakcijas produkti darbojas kā katalizators, tad tā ir autokatalīze.

### Heterogēnā katalīze
Heterogēnie katalizatori parasti ir cietas vielas, uz kuru virsmas adsorbējas reaģējošās vielas. Tas pavājina reaģējošo vielu molekulu iekšējās saites un samazina reakcijas aktivācijas enerģiju. Saites starp reakcijas produktiem un substrātu (katalizatoru) ir vājākas, tāpēc tie desorbējas. Katalizatora aktivitāte šajā gadījumā ir atkarīga arī no tā virsmas laukuma, smalkāk disperģēts tāda paša sastāva katalizators būs aktīvāks. Katalizatorus (metālus vai oksīdus) parasti uznes uz porainiem materiāliem ar lielu virsmu, jo katalizatori mēdz būt dārgi (piemēram, sudrabs, platīns).

Vielas, kas samazina katalizatora efektivitāti (adsorbējoties uz virsmas labāk kā reakcijas izejvielas un nosedzot virsmu) sauc par katalizatoru indēm. Tādi bieži vien ir sēra savienojumi.

Heterogēnos katalizatorus lieto amonjaka ražošanā (dzelzs), sērskābes ražošanā ar kontakta metodi (V2O5), tauku hidrogenēšanā (niķelis).

### Homogēnā katalīze
Homogēnajā katalīzē katalizatori ir tādā pašā agregātstāvoklī kā reaģējošās vielas. Katalizators te ir molekula, ap kuru koordinējas reaģējošās vielas, tās reaģē ar katalizatoru, veidojot nestabilu starpproduktu, kas sadalās veidojot sākotnējo katalizatoru un reakcijas produktus.

Rūpniecībā homogēnajai katalīzei ir mazāka nozīme kā heterogēnajai katalīzei. Homogēnie katalizatori ir stipra skābe esterificēšanas reakcijām (parasti sērskābe), vai hlora brīvie radikāļi, kas noārda ozona slāni. Homogēnos inhibitorus lieto plašāk, galvenokārt kā vielas, ko pievieno šķidrumiem, lai samazinātu cauruļu koroziju (apkures un dzesēšanas sistēmās).

## Atsauces

## Ārējās saites
Jozefs II Hābsburgs

**Jozefs II** (, , , ); dzimis , miris , pilnā vārdā **Jozefs Benedikts Augusts Johanness Antons Mihaels Ādams** () bija apgaismības laikmeta Svētās Romas impērijas ķeizars no 1765. līdz 1790. gadam, Bohēmijas un Ungārijas karalis, Austrijas erchercogs, vecākais Marijas Terēzijas dēls. Patstāvīgi sāka valdīt pēc mātes nāves 1780. gadā, līdz tam darbojoties kopā ar māti. 

Reliģiskās tolerances piekritējs. Daļēji neveiksmīgi īstenoja apgaismotā absolūtisma stila reformas (t.s. jozefisms). Atbalstīja vācu valodas (latīņu valodas vietā) lietošanu valsts pārvaldē. 1781. gadā atcēla dzimtbūšanu. Veica tiesību un nodokļu reformu. 1787. gadā atcēla nāvessodu (rīkojums bija spēkā līdz 1795. gadam). 

Miris bez vīriešu dzimuma mantiniekiem. Troni mantoja Jozefa II brālis Leopolds II.

## Ārējās saites